《正旦呈诸僚友》
宋代·张伯玉

拂雾酴酥酒满巡，越山如鬣水如鳞。
日边虽望龙庭远，海上初传凤历新。
好景融融来破雪，和风细细欲黏人。
莫言老守无心计，排比宾僚醉过春。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。